“THAI Smile Cargo” ขยายบริการ 10 จว.ทั่วไทย พร้อมขนส่งสินค้าภายใน 24 ชม.
“THAI Smile Cargo” ขยายบริการ 10 จว.ทั่วไทย พร้อมขนส่งสินค้าภายใน 24 ชม.
26 เม.ย. 2564

สายการบินไทยสมายล์ ขยายบริการ THAI Smile Cargo ให้บริการขนส่งสินค้าทางอากาศภายในประเทศ ครอบคลุม 10 จังหวัด เพื่ออำนวยความสะดวกในการให้บริการขนส่งสินค้าแก่ผู้ประกอบการขนาดกลาง ขนาดเล็ก และประชาชาทั่วไป โดยให้บริการขนขนส่งทางอากาศในพื้นที่จัดเก็บสินค้าใต้ท้องเครื่องบิน Airbus A320-200 สามารถรับสินค้า ณ สถานีปลายทางภายใน 24 ชม.
Smile Cargo ให้บริการขนส่งสินค้าทุกวัน โดยประเภทสินค้าที่ให้บริการ เช่น สินค้าทั่วไป ของสด ผลไม้ตามฤดูกาล หรือของฝากต่างๆ ที่อยู่ในบรรจุภัณฑ์ที่มีขนาดไม่เกิน 1.19 x 1.72 เมตร และมีน้ำหนักไม่เกิน 150 กิโลกรัม/ชิ้น โดยลูกค้าสามารถรับสินค้าปลายทางภายในวันเดียว ซึ่งให้บริการครอบคลุม ถึง 10 สนามบินทั่วประเทศ ได้แก่ กรุงเทพฯ (สนามบินสุวรรณภูมิ) เชียงราย เชียงใหม่ ขอนแก่น อุดรธานี อุบลราชธานี   สุราษฎร์ธานี ภูเก็ต กระบี่ และสงขลา (หาดใหญ่)
ทั้งนี้ ผู้ที่สนใจสามารถสอบถามรายละเอียดเพิ่มเติมได้ที่ โทร 02-134-5809 หรือ อีเมล [email protected]